«Παιδιά μου, ελπίζω να μην ξεχάσατε εμένα και τα ταξίδια μας, τώρα που αποχωριστήκαμε προσωρινά. Θυμάμαι τα στοιχεία και τις εικόνες που συγκεντρώσατε, μικροί μου ερευνητές! Τα υπέροχα κείμενα, ποιήματα, χαϊκού, που γράψατε με αφορμή το περιβαλλοντικό μας παραμύθι, μικροί-μεγάλοι μου καλλιτέχνες!

 Αναρωτιέμαι αν σκέφτεστε καθόλου την ιστορία της πέρδικαςπου θέλει να μας διηγηθεί τις αναμνήσεις της από την πυρκαγιά που έζησε στο δάσος… ή τα παραμύθια με τις νεράιδες που λούζονται στις όχθες του ποταμού… Αν ναι, στείλτε μου κι εσείς ένα γράμμα ή ένα mail!

 Ανυπομονώ να συνεχίσουμε το ταξίδι μας, να υπερασπιστούμε τον εαυτό μας, τη ζωή και το περιβάλλον με τη δύναμη της τέχνης, με τη δύναμη του θεάτρου!»

 Καλή αντάμωση,

Κότσυφας Περιεργόπουλος

(τα μηνύματα μπορείτε να μου τα στείλετε στο μέιλ του σχολείου σας 70dimath@sch.gr) Έχω συνεννοηθεί με τη διευθύντρια!